Motivujúce učenie

V školskom roku 2019/2020 sa vedenie, učitelia a zamestnanci školy Obchodná akadémia M. Hodžu v Trenčíne zapoja do projektu s názvom Motivujúce učenie, ktorý je zameraný na zlepšenie komunikačných, odborných a organizačných kompetencií zamestnancov a vedenia školy. Počas trvania projektu sa zúčastnia vzdelávacích aktivít a štruktúrovaných kurzov v zahraničí. Hlavným cieľom projektu je okrem zvýšenia profesionálnych kompetencií účastníkov podporiť školu v internacionalizácii a nadviazať medzinárodnú spoluprácu. Do projektu budú zapojení učitelia všeobecnovzdelávacích predmetov a vedenie školy. Účastníci si zlepšia nielen komunikačné zručnosti v cudzom jazyku, ale si zvýšia interkultúrne povedomie, nadviažu kontakt s učiteľmi z iných európskych krajín, získajú prehľad o nových efektívnych metódach vyučovania a materiály potrebné pre zvýšenie kvality vzdelávania. Z dlhodobého hľadiska škola získa predpoklady pre vytvorenie partnerstiev so zahraničnými inštitúciami, a tak sa stane atraktívnejšou pre žiakov aj zamestnancov.

Zahraničné aktivity, na ktorých sa zamestnanci a vedenie zúčastnia sú:

Letná škola histórie, Praha, Česká republika

Fluency and English Language Development for Teachers, York, Veľká Británia

Teaching English Culture, York, Veľká Británia

Cross-Cultural German – Learning and Teaching, Hamburg, Nemecko

English for Educators and Administrative Staff, Split, Chorvátsko

Teaching Business English, Valleta, Malta